Sharples Pita: Māori Television Service (Te Aratuku Whakaata Irirangi Māori) Amendment Bill — Second Reading Instruction to Committee In Committee Third ReadingText is incorporated into the Bound VolumeSharples Pita: Māori Television Service (Te Aratuku Whakaata Irirangi Māori) Amendment Bill — Second Reading Instruction to Committee In Committee Third Reading[Sitting date: 19 November 2013. Volume:695;Page:14949. Text is incorporated into the Bound Volume.]Hon Dr PITA SHARPLES (Minister of Māori Affairs): I moveThat the Māori Television Service (Te Aratuku Whakaata Irirangi Māori) Amendment Bill be now read a third time. Kai te korero au i Te Reo Māori. Hai Te Māngai hai Te Whare tēnei ka mihi mō ngā ekenga o tēnei pire ki tāna pānuitanga tuatorutanga. Ka riro māna e whakanikoniko i te waka nei o Whakaata Māori i roto i ngā tirohanga ō nātatanei. E kite ana kai te pai te hanga o te waka kai te pakari ngā kaihoe o te waka kai te ārahi ngā kaiurungi i te waka ki tōna pae tawhiti arā ko te oranga o Te Reo Māori tērā. Tā tēnei pire he whakanikoniko i te waka.Ehara i te mea he waka hōu tēnei i roa te tārai ā kua tekau tau e hoe ana. Ka nui aku mihi ki ngā kaitārai me ngā kaihoe. Ko ētahi ō rātau kua riro ki te wāhi ngaro pēnā i a Parekura. Ko tā tātau maioha ki a rātau mā he hāpai i ngā hoe o te waka nei. I ētahi wā he moana pukepuke ka hoe i ētahi anō wā he moana marino. E tātau mā ko taku kupu ki a tātau i tēnei wā ki te hoe tēnā tātau.Hai Te Māngai nō mua rā anō a Ngāi Māori i aronui ki ngā hangarau pāoho. Nō muri noa mai i te hainatanga o te Tiriti o Waitangi i tāia ko te niupepa Reo Māori tuatahi. I kaha hāpai a Ngāi Māori i tēnei kaupapa ā he nui atu i te whā tekau ngā niupepa Reo Māori i waenga i te tau 1842 me te tau 1930. I te taenga mai o te hangarau hōu ka hāpaitia e ō mātau tīpuna me te tau mai o ētahi kupu hoki ki Te Reo Māori pēnei i te “waea” me te “terewhonu”. Ā i ngā tau toru tekau ka riro mā Tā Āpirana Ngata te waea ki tawhiti tuatahi mō Aotearoa nei nā Aotearoa ki Ahitereiria ā ko ana kupu tuatahi hoki he kōrero Māori. Taro ake ki te wā nei o te pouaka whakaata me maumahara me whai whakaaro ki ngā pakanga ka kitea he hōtaka Māori pēnei i aKoha i aTe Karere i aWaka Huia. Kai te ora tonu ēnei kaumātua o Te Ao Māori. Ka puāwai ngā mahi pāoho Māori i ngā tau a waru tekau e rātau nā te aranga mai o ngā teihana irirangi Māori.He hītori tēnei ki a tātau e pā ana ki te hangarau mō tō tātau Reo Maōri. Kāre e kore kai te maumahara ētahi mema o te Whare nei ki ngā kēhi me te pāoho Māori ki mua o Te Rōpū Whakamana i te Tiriti o Waitangi me ngā Kooti. Ka whai hua ngā mahi nei i te Haratua o 2003 i te whakaturetanga o te ture mō Whakaata Māori. Nā haere tonu haere tonu ngā mahi ka puāwai. Ko ngā mahi hai whakapiki i Te Reo Māori me ōna tikanga ki te iwi Māori me te motu whānui mō tātau.Kāre te pire nei e tino whakarerekē i ngā ritenga mō Whakaata Māori ka whakanikoniko kē i te ture matua arā ko Te Ture mō Whakaata Māori. Ka riro mā te pire e whakakaha te aro o Whakaata Māori ki āna mahi hei whakapiki i Te Reo Māori. Kua whakatakotoria he tikanga hōu mō te whakahaere i te ara tūātea kia tukuna mō ngā mahi pāoho Māori. Ka riro mā te taha Māori mā Te Pūtahi Pāoho e pupuri te ara tūātea ā māna e tuku raihana ki a Whakaata Māori mō āna hōtaka o nāianei o anamata anō hoki. Ka whakaritea mai he tikanga arotake i tēnei ture ā muri ake nei ā kawhakamana i ētahi paku rerekētanga ki roto i ngā whakahaere a Te Pūtahi Pāoho me Whakaata Māori.Ko tētahi tikanga nui i ngā āmenamana nei he whakarite i a Whakaata Māori mō te huri ki te tikanga pāoho mamati arā digital. Ka oti ngā mahi a te huri mamati hai te kotahi o Hakihea 2013. Koia nei tātau ngā take me pāhi i tēnei pire i tēnei tau tonu nei. Koinā au e mihi atu ki a koutou mō ngā tautoko i tēnei wā. I te tīmatatanga tētahi arotake i te Ture mō Whakaata i te tau 2008 nā runga i te whakahau a section 56 o taua ture. Nā ngā Minita o taua wā a Tā Michael Cullen rāua ko Parekura Horomia me te heamana o Te Pūtahi Pāoho a Tūwhakairiora Williams i whakatū tētahi kāhui arotake ki te tirotiro i te ture. Heoi anō e hoa e te marae o Ngāhiwi Parekura kai te tangi tonu kai te mihi tonu mō ēnei mahi nāhau i mahi nāhau i kōkiri i roto i ngā tau. Ko te kāhui arotake nei ko Tainui Stephens ko Jane Hūria rātau ko Hone Edwards. Ka oti tā rātau pūrongo i te tau 2009 ka whakatakotoria ki tēnei whare. Nō muri mai ka whakatau te kāwanatanga ki te whakanikoniko i te ture mō Whakaata Māori ā ka tau mai tēnei pire ki te Whare i te Here-turi-kōkā te tau 2012 ā he ota kaunihera. Nāu tēnei pātai mō te Order in Council.Ka oti kē taku whakamōhio i te Whare nei mō ngā whakarerekētanga ki te hunga e whai wāhi ana i Te Pūtahi Pāoho. Kua rihaina te National Māori Congress me Kawea Te Rongo i Te Pūtahi Pāoho nā runga i ngā tikanga o section 14 o te ture mō Whakaata Māori. Kei te kōkiri au i tētahi Ota Kaunihera (Order-in-Council) ki te whakaoti i ngā rīhainatanga nei. Kei te haere pai tēnei kaupapa kei te Governor-General i tēnei wā māna e tautoko ana. Mēnā tautoko ana anā kua oti. Nā reira me mihi anō ki te komiti mō te take Māori ka tika. Hai Te Māngai ka riro mā tēnei pire a Whakaata Māori e whakarite mō te huringa mamati. Ko te wāhanga hōu tēnei o ngā kōrero mō te whai wāhi a Ngāi Māori ki ngā hangarau pāoho mai i ngā niupepa Reo Māori a ngā tīpuna. Kua tae mai nei te ao e pāohotia mamatitia Te Reo Māori.[I will be speaking in Māori. I acknowledge this bill’s achievements in making it to its third reading. The third reading will embellish this vessel the Māori Television Service in respect of recent findings. It should be noted that it is in good shape and that those who manage it the paddlers are sturdy and leading the navigators to its long-term goal that being the well-being of the Māori language. The embellishment of the vessel is the function of this bill.The vessel is not a new one. Fashioning it has taken a while and the paddling has gone on for 10 years. I commend the fashioners and paddlers some of whom have passed on to the place out of sight the world of the gods and spirits such as the Hon Parekura Horomia. Our tribute to them is to raise the paddles of this vessel aloft. At times the sea has been mountainous but the rowing continued. At times it has been calm. Fellow colleagues my word to you at this point in time is to keep rowing.Greetings to us. Māoridom have had an inclination towards broadcasting technology for a very long time. Following the signing of the Treaty of Waitangi the first newspaper in Māori was published. Māoridom really picked this up and between 1842 and 1930 there were more than 40 newspapers in Māori. When the new technology arrived our ancestors elevated it with the arrival also of words like “waea” and “terewhonu” into the Māori language. In the 1930s it was left to Sir Apirana Ngata to make the first long-distance call from this country by New Zealand to Australia. His first words were in Māori. Eventually we arrive at this moment of television to recall and ponder over the conflicts witnessed before Māori programmes likeKohaTe Karere andWaka Huia were found. These elders of Māoridom who were involved are still alive today. As a consequence of them Māori broadcasting functions came to fruition in the 1980s because of the rise of Māori radio stations.In terms of technology and our Māori language this is historical for us. Without a doubt some members of this House are recalling the cases on Māori broadcasting that went before the Waitangi Tribunal and the courts. The Māori Television Service (Te Aratuku Whakaata Irirangi Māori) Act in May 2003 was the outcome of the cases before those courts. And so the work continued and blossomed. The work related to promoting the Māori language and its customs to the Māori people and to the nation at large on our behalf.The bill does not alter the provisions for Māori Television significantly but rather it enhances the principal Act of 2003 instead. The bill will strengthen the focus of Māori Television on its work to promote the Māori language. A new procedure about the management of the spectrum is being proposed for activities relating to Māori broadcasting. The Māori component Te Pūtahi Paoho will hold the spectrum and issue licences to Māori Television for its current programmes and for those thereafter. It will consider a subsequent review protocol in this legislation and it will effect some minor administrative changes for Te Pūtahi Paoho and Māori Television.A significant change in these amendments is the consideration that Māori Television will change the method of broadcasting to digital. The transfer to digital will be completed on 1 December 2013. These are matters that must be passed right now in this bill in this year. This is why I am complimenting you for your support at this point in time.At the beginning was a review of the Broadcasting Act of 2008 pursuant to section 56 of that Act. Ministers at that time Sir Michael Cullen and Parekura Horomia with the chairman of Te Pūtahi Paoho Tūwhakairiora Williams established a review panel to examine the Act. And so dear friend Parekura we continue to mourn your passing and to acknowledge these tasks you dealt with over the years. The review panel consisted of Tainui Stephens Jane Hūria and Hone Edwards. Their report was completed in 2009 and was presented to Parliament. Afterwards the Government decided to enhance the Act for Māori Television and this bill came before the House in August 2012 as an Order in Council. You sought for this Order in Council.I have already informed this House about the changes to those that have an interest in Te Pūtahi Paoho. The National Māori Congress and Kawea Te Rongo have resigned from Te Pūtahi Pāoho under section 14 of the Māori Television Service (Te Aratuku Whakaata Irirangi Māori) Act. I am dealing with an Order in Council to complete these resignations. This matter is progressing well and it is with the Governor-General currently awaiting his approval. If he approves it then it is done. So it is fitting indeed that I acknowledge the Māori Affairs Committee. This bill will enable the Māori Television Service to make the digital switch-over happen. This is the new part of this conversation about Māoridom’s participation in the technologies of broadcasting from the newspapers in Māori of the ancestral forefathers. This world of broadcasting the Māori language digitally has arrived.]We have come from a newspaper in Te Reo Māori to now digitisation of Te Reo Māori. Kai te hīkaka katoa ahau. I am really really over the moon about this. Ki ngā āhuatanga o te ao hangarau nei. Māori mā kia kaha tā tātau ruku atu ki te hangarau pāoho e hua mai e hua mai. Nō reira huri noa i tēnei Whare whakapiringa tangata ka mihi kau atu ki ngā mana nō tuawhakarere ā ki a tātau i konei i tēnei rā. Nā reira huri noa tēnā koutou tēnā tātau tēnā tātau katoa ā kei Te Māngai kei raro.[To the nuances of this world of technology Māori we must be strong and dive into technology broadcasting. Results will come to bear—results will come to bear. Therefore I salute the pioneers from the past and us here today throughout the House of the people. And so greetings to you to us and to everyone throughout. I resume my seat.]